|  |  |
| --- | --- |
|

|  |
| --- |
| **ERHVERVSSTYRELSEN**Dahlerups PakhusLangelinie Allé 172100 København ØHøringssvar er sendt til Olivia Karen Höcky Hansen, olihan@erst.dk, og Michael Aske Alexis Jepsen, micjep@erst.dk. |

Høring over forslag om ændring af erhvervsvirksomhedsloven, aktieavancebeskatningsloven, selskabsskatteloven og forskellige andre lov, j. nr. 2022-13138Landbrug & Fødevarer takker for muligheden for at afgive bemærkninger til lovforslag om ændring af erhvervsvirksomhedsloven, aktieavancebeskatningsloven, selskabsskatteloven og forskellige andre lov, som er sendt i høring den 27. juni. Vores bemærkninger fremgår nedenfor:**Generelle bemærkninger** Landbrug & Fødevarer kan overordnet støtte op om lovforslaget og de muligheden lovforslaget har til hensigt at skabe vedr. generationsskifte til medarbejderejede virksomheder samt nemmer etablering af VE-anlæg hos andelsbeskattede virksomheder. Dog undrer det os, at der i lovændringerne kun er taget højde for selskabsformerne A/S og ApS, og ikke den anden mest udbredte virksomhedsform i Danmark, nemlig personligejet virksomheder. Vores bemærkninger til lovforslagets enkelte elementer fremgår nedenfor: **Specielle bemærkninger** |

**Deltagerkredsen §19 o. og s. 22 i bemærkningerne**
Af bemærkningerne fremgår det, at ordningen skal tilrettelægges således, at alle medarbejdere i en virksomhed har mulighed for at blive medejere herunder også datterselskaberne. Vi vil dog opfordre til, at datterselskaberne ikke skal tælle med i antal medarbejdere. De skal kunne deltage men skal ikke være et krav.

**Minimumsantal medarbejdere §19l, stk. 5 og s. 25 bemærkningerne**
Det er i lovforslaget lagt op til at der skal være minimum 5 deltagere i medarbejderejevirksomheden som repræsenterer 50 pct. af medarbejderstaben i deltagervirksomheden og datterselskaberne. Det er dog L&Fs holdning, at ordningen bør kræve, at kun minimum tre medarbejdere deltager. Eksempelvis skal en virksomhed med 5 ansatte efter lovforslaget minimum have fem deltagende medarbejdere. Det vil vi gerne opfordre til bliver ændret således en virksomhed med fem kun skal have 3, hvorefter en virksomhed med 3 ansatte kan anvende ordning hvis 100 pct. af medarbejderne ønsker at deltage.

Dette vil kunne udbrede medarbejderejevirksomheder til endnu flere og derved hjælpe med at opfylder den politiske aftale som ligger bag lovforslaget.

Samtidig bør der indføres et fleksibelt loft for større virksomheder, således fx en virksomhed med 100 ansatte ikke nødvendigvis skal have 50 pct deltagere i medarbejderejevirksomheden. Vi foreslår følgende skalerede model:

* + Deltagervirksomheder med op til 50 ansatte: Minimum 50pct. deltagere i medarbejderejevirksomheden.
	+ Deltagervirksomheder med op til 60 ansatte: Minimum 40 pct. deltagere i medarbejderejevirksomheden.
	+ Deltagervirksomheder med op til 70 ansatte: Minimum 30 pct. deltagere i medarbejderejevirksomheden.
	+ Deltagervirksomheder med op til 80 ansatte eller derover: Minimum 20 pct. deltagere i medarbejderejevirksomheden.

Dette vil give virksomheder langt større fleksibilitet og bedre muligheder for at anvende virksomhedsformen. Samtidig understøtter det også den politiske aftale bag lovforslaget, som har til formål at fremme udbredelsen af medarbejderejede virksomheder.

**Tidsbegrænset ansættelser**
L&F foreslår, at medarbejdere med tidsbegrænsede ansættelseskontrakter, herunder studenter, som er omfattet af ATP, ikke skal tælle med i opgørelsen af deltagere i medarbejderejede virksomheder i de tilfælde, hvor deres stemme kan forhindre opfyldelsen af 50 pct-reglen i §19I. Det er dog vigtigt, at de fortsat har mulighed for at deltage, men uden at deres stemme bliver afgørende for udfaldet. Bevisbyrden for at visse medarbejder ikke skal tælle med i 50 pct.-reglen, vil skulle ligge hos deltagerne i det ønskede medarbejderejeselskab.

Eksempel:

 En virksomhed har 20 ansatte, hvoraf fem er ansat på tidsbegrænsede kontrakter. Ifølge forslaget skal 10 medarbejdere deltage i medejevirksomheden. Hvis de tidsbegrænsede ansatte ikke tæller med i opgørelsen, vil det være tilstrækkeligt, at syv af de ansatte deltager for at opfylde kravene til etablering af en medarbejderejet virksomhed.

**Overdragelse fra enkeltmandsvirksomheder**
L&F anbefaler kraftigt, at enkeltmandsvirksomheder skal kunne udnytte samme ordning som lovforslaget giver A/Ser og ApSer. Vi foreslår, at det sker via et I/S - deltagervirksomheden som er et personligt ejet selskab omdannes i denne model til et I/S, hvor den tidligere ejer fortsat er fysisk person og medarbejdervirksomheden, som defineret i § 4 a, nr. 4, udgør den anden part.

Vi vil gerne bede Erhvervsstyrelsen om, at uddybe hvad hensigten er med at afskære en stor del af danske virksomheder fra at anvende reglerne om medarbejderejevirksomheder.

Beskatning

I den politiske aftale, der ligger til grund for lovudkast fremgår der et ønske om at gøre det lettere for medarbejdere at finansiere et generationsskifte. Det er L&F opfattelse, at der er beskatningsmæssige forslag i lovudkastet som sætter en begrænsning for dette. Vi finder at den beskatning, som skal gælde medarbejderejevirksomheder, skal svar til lignede regler for andre selskaber. Vi foreslår at følgende bør ændres:

*Skematisk værdiansættelse*: Lovudkastet lægger op til, at værdiansættelsen ved beregning af overdragerskatten kan ske efter samme skematik, som blev indført i foråret 2025 for familieoverdragelser. Men der indføres ikke et tilsvarende retskrav på skematisk værdiansættelse i nærværende lovforslag. L&F opfordrer til, at et retskrav indføres dette vil skabe forudsigelighed om de økonomiske konsekvenser og derved lette etableringen af medarbejderejevirksomheder.

*Overdragerskatten*: Det mest problematiske i lovudkastet er den foreslåede ”overdragerskat”. Denne skat skal betales, når medarbejderejevirksomheden modtager udbytte fra deltagerselskabet – altså af de midler, som skal bruges til at afdrage sælgerlånet. Vi vil kraftigt anbefale at man fjerner overdragerskatten, da dette vil stille medarbejderejevirksomheden markant dårligere end ved anden overdragelse. Vi henviser til Dansk Industris og Demokratisk Erhvervs høringssvar, som vi bakker op om.

VE-anlæg

Overordnet er L&F tilfreds med den forslåede ordning i lovforslaget.

Vi vil dog opfordre til, at det tydeligere fremgår, at ladestandere er omfattet af begrebet ”til eget brug”. I den nuværende version af lovforslaget nævnes dette kun ét sted, hvilket kan skabe tvivl.

Vi anbefaler derfor, at det præciseres i bemærkningerne til punkt 3, hvor det bør fremgå klart, at ladestandere er omfattet af anvendelse til eget forbrug, på samme måde som det allerede fremgår under bemærkningerne til punkt 9.

Vi håber, at ovenstående bemærkninger og forslag kan indgå i det videre arbejde med at udforme en ordning, som fremmer reel mulighed for medarbejderejerskab.

Med venlig hilsen

**Benedikte Boisen Rolighed** **Jane Karlskov Bille**
Chefkonsulent Chefkonsulent, ph.d.
Samfundsøkonomi & Erhverv Skat

M +45 2870 8076 M +45 2323 2145   |   E jkb@lf.dk

E bcbr@lf.dk